**Јавни позив**

**пољопривредним газдинствима, предузетницима, предузећима, занатлијама,**

**радионицама и произвођачима рукотворина и сувенира**

**Предмет јавног позива:**

Предмет Јавног позива је пословна сарадња која се односи на набавку и продају производа у објекту “Поткозарска кућа” у Приједору.

**Право пријаве на јавни позив:**

На јавни позив се могу пријавити пољопривредна газдинства комерцијална и некомерцијална, предузетници, предузећа, занатлије, радионице, произвођачи рукотворина и сувенира и други регистровани произвођачи домаћих производа.

**Услови које требају испуњавати произвођачи домаћих производа су:**

* да имају одговарајући облик регистрације;
* да су извршили контролу производа везано за микробиолошке и хемијске анализе у складу са законском регулативом;
* да испоручују производе који на својој амбалажи имају декларацију која садржи назив производа, назив произвођача, земљу поријекла, датум производње, рок употребе, податке о здравственој исправности производа и све друге податке у складу са законском регулативом;
* да редовно врши контролу здравствене исправности својих производа;
* да испоручују робу у количинама и динамици према захтјеву „Поткозарске куће“ у исправном стању у продајни објекат на адреси Краља Петра I Ослободиоца 18;
* да сваку испоруку робе прате одговарајућа документа (отпремница, откупни блок и рачун);
* да потпишу уговор о купопродаји робе са Туристичком организацијом града Приједора везаним за пласман и продају производа;
* да уколико истекне рок трајања производа, исти замјене са новим производом исте врсте са важећим роком трајања;
* да утврде велепродајну цијену појединачног производа;
* да према захтјеву наручиоца доставе све потребне информације о производима у сврху промоције;
* да према посебном захтјеву „Поткозарске куће“ испоруче робу приликом одржавања сајамских и изложбених манифестација**.**

**Тражени докази:**

Уз испуњену пријаву са наведених највише пет различитих врста производа, која је дио Јавног позива, произвођачи домаћих производа обавезни су доставити:

* доказ о уредно извршеној регистрацији (копија рјешења о регистрацији), односно потврду из АПИФ-а за пољопривреда газдинства;
* доказ о извршеној микробиолошкој и хемијској анализи пријављених производа у складу са законском регулативом (овјерена копија), осим за произвођаче рукотворина и сувенира;
* узорак етикете пријављених производа са декларацијом која садржи назив производа, назив произвођача, земљу поријекла, датум производње, рок употребе, податке о здравственој исправности производа и све друге податке у складу са законском регулативом.

**Начин и рок пријаве:**

Попуњену пријаву са траженим доказима доставити на адресу ТУРИСТИЧКА ОРГАНИЗАЦИЈА ГРАДА ПРИЈЕДОРА, Академика Јована Рашковића 18, Приједор са назнаком “Пријава производа за Поткозарску кућу“ до 28.04.2023. године.

**Напомена:**

Склапање уговора о сарадњи ће се извршити након провјере тражених доказа у року од 5 дана од дана достављања пријаве, а у складу са одобреним финансијским средствима у 2023. години.

**ПРИЈАВА НА ЈАВНИ ПОЗИВ**

ПОЉОПРИВРЕДНИМ ГАЗДИНСТВИМА, ПРЕДУЗЕТНИЦИМА, ПРЕДУЗЕЋИМА,

ЗАНАТЛИЈАМА, РАДИОНИЦАМА И ПРОИЗВОЂАЧИМА РУКОТВОРИНА И СУВЕНИРА

|  |  |
| --- | --- |
| **НАЗИВ ПРОИЗВОЂАЧА** |  |
| **ОБЛИК РЕГИСТРАЦИЈЕ** |  |
| **ОДГОВОРНО ЛИЦЕ** |  |
| **АДРЕСА** |  |
| **МЈЕСТО** |  |
| **КОНТАКТ ТЕЛЕФОН** |  |
| **КОНТАКТ ЕЛЕКТРОНСКЕ ПОШТЕ (e-mail)** |  |
| **НАЗИВ ПРОИЗВОДА - 1** |  |
| **НАЗИВ ПРОИЗВОДА - 2** |  |
| **НАЗИВ ПРОИЗВОДА - 3** |  |
| **НАЗИВ ПРОИЗВОДА - 4** |  |
| **НАЗИВ ПРОИЗВОДА - 5** |  |

Датум: \_\_\_\_\_\_\_\_\_\_\_\_\_\_\_\_\_\_\_\_ Потпис: \_\_\_\_\_\_\_\_\_\_\_\_\_\_\_\_\_\_\_